Document ID: 31992R2145

KOMISSION ASETUS (ETY) N:o 2145/92,
annettu 29 päivänä heinäkuuta 1992,
määrävyöhykkeiden uudelleen asettamisesta vilja- ja riisialan vientitukia, vientimaksuja ja tiettyjä vientitodistuksia varten
EUROOPAN YHTEISÖJEN KOMISSIO,
joka ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 1738/92(2), ja erityisesti sen 16 artiklan 6 kohdan,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(3), sellaisena kuin se on viimeksi muutettuna asetuksella (ETY) N:o 674/92(4), ja erityisesti sen 17 artiklan 6 kohdan,
sekä katsoo, että
komission asetuksessa (ETY) N:o 1124/77(5), sellaisena kuin se on viimeksi muutettuna asetuksella (ETY) N:o 3049/89(6), määritellään vilja- ja riisialan vientitukien tai -maksujen vahvistamisessa käytettävät määrävyöhykkeet,
Itä-Euroopassa tapahtuneiden poliittisten muutosten, erityisesti entisen Neuvostoliiton ja Jugoslavian alueelle syntyneiden uusien itsenäisten valtioiden vuoksi on tarpeellista saattaa ajan tasalle tämän asetuksen liitteen määrävyöhykkeet; tämän vuoksi on syytä korvata nimet Neuvostoliitto ja Jugoslavia niiden alueille syntyneiden uusien valtioiden nimillä; olisi myös säädettävä vyöhykkeiden I, II, III ja VIII maiden uudelleenryhmittelystä;
selvyyden vuoksi olisi kumottava edellä mainittu asetus (ETY) N:o 1124/77 ja säädettävä uudelleen tässä asetuksessa sen sisältämät voimassa olevat säännökset, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2727/75 1 artiklan a, b ja c alakohdassa ja asetuksen (ETY) N:o 1418/76 1 artiklan a ja b alakohdassa tarkoitettujen tuotteiden eriteltyjen vientitukien ja -maksujen vahvistamisessa käytetyt määrävyöhykkeet määritellään liitteessä.
Kumotaan asetus (ETY) N:o 1124/77.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä elokuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1992.

Labels: 3
17